Ζεστή κολοκυθοσαλάτα με κάππαρη και σταφίδες
Ζεστή πλούσια σαλάτα με γλυκά κολοκυθάκια, κάππαρη, σταφίδες και για μια πικάντικη νότα, πιπεριές τσίλι.
500 γρ. μικρά, τρυφερά κολοκύθια, καθαρισμένα και κομμένα σε μικρούς κύβους, 3 κλωνάρια σέλερι, χωρίς τα φύλλα, ψιλοκομμένα, 2 πιπεριές Φλωρίνης, κομμένες σε μπαστουνάκια, 1 μικρή κόκκινη φρέσκια πιπεριά τσίλι (αν μας αρέσουν τα καυτερά), καθαρισμένη και ψιλοκομμένη, 2 σκελίδες σκόρδου, ψιλοκομμένες (ή όσο σκόρδο θέλουμε), 1 κουτ. γλυκού φρέσκο τζίντζερ, τριμμένο, ή 1/2 κουτ. γλυκού τζίντζερ σε σκόνη, τα φύλλα από 1/2 ματσάκι μέντα, ψιλοκομμένα (μόνο σε ορισμένα μεγάλα σούπερ μάρκετ και σε καλά φυτώρια - αν δεν βρούμε, χρησιμοποιούμε ίση ποσότητα από φρέσκο δυόσμο ή 1 κουτ. σούπας μέντα ξερή ή δυόσμο ξερό, κοπανισμένα), 2 κουτ. σούπας κάππαρη, ξαλμυρισμένη και καλά στραγγισμένη, 1 κουτ. σούπας ζάχαρη λευκή, 100 γρ. σταφίδες μαύρες, 100 ml ελαιόλαδο, αλάτι, φρεσκοτριμμένο πιπέρι
Για να φτιάξουμε ζεστή κολοκυθοσαλάτα με κάππαρη και σταφίδες, σε μια μικρή κατσαρόλα βράζουμε σε μέτρια φωτιά 80 ml νερό και τη ζάχαρη για περίπου 3 - 4 λεπτά, μέχρι να αναμειχθούν και να σχηματιστεί ένα αραιό σιρόπι.Το αδειάζουμε σε ένα μπολ, το αφήνουμε να κρυώσει και μουσκεύουμε εκεί τις σταφίδες για περίπου 15 λεπτά.Τις στραγγίζουμε (χωρίς να τις στύψουμε) και τις αφήνουμε κατά μέρος.Παράλληλα, σε μια φαρδιά και ρηχή κατσαρόλα ζεσταίνουμε το ελαιόλαδο σε μέτρια φωτιά και σοτάρουμε τα κολοκυθάκια, το σέλερι, τις πιπεριές Φλωρίνης και την πιπεριά τσίλι (αν βάλουμε) για περίπου 2 λεπτά, ανακατεύοντας, μέχρι να ζεσταθούν και να γυαλίσουν, αλλά να παραμείνουν τραγανά.Προσθέτουμε το σκόρδο και το τζίντζερ (φρέ- σκο ή ξερό) και σοτάρουμε για 1/2 λεπτό ακόμη, μέχρι να σκορπίσουν το άρωμά τους.Αποσύρουμε την κατσαρόλα από τη φωτιά και αδειάζουμε το περιεχόμενό της σε μια σαλατιέρα ή σε μια πιατέλαΠροσθέτουμε τη φρέσκια ή την ξερή μέντα (ή το δυόσμο), την κάππαρη και τις στραγγισμένες σταφίδες.Νοστιμίζουμε με αλάτι και πιπέρι, ανακατεύουμε καλά και σερβίρουμε αμέσως.
Κολοκυθάκια,Σταφίδες,Vegan,Νηστίσιμα